
 REPUBLIKA HRVATSKA
KARLOVAČKA ŽUPANIJA
        GRAD SLUNJ
    GRADSKO VIJEĆE 

KLASA: 940-01/26-01/24
URBROJ: 2133-04-03-02/02-26-1
Slunj, ___________2026. godine


Na temelju članka 101.Zakona o cestama (“Narodne novine” 84/11, 22/13, 54/13, 148/13, 92/14, 110/19, 144/21, 114/22, 04/23 i 133/23), članka 35. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 25. stavka 1. podstavka 18. Statuta Grada Slunja (“Glasnik Karlovačke županije”20/09, 06/13, 15/13, 03/15 i “Službeni glasnik Grada Slunja” 1/18, 2/20, 6/20-pročišćeni tekst 3/21 i 5/21-pročišćeni tekst)  članka 3. Odluke o nerazvrstanim cestama (“Glasnik Karlovačke županije” 15/13 i “Službeni glasnik Grada Slunja” 05/20 i 7/23), Gradsko vijeće Grada Slunja na ___________ sjednici održanoj dana _________________2026. godine, donosi
 

O D L U K U
o stavljanju van snage dijela Odluke o proglašenju statusa nerazvrstane ceste – javnog dobra u općoj uporabi od NCP 261 do NCP 273 sve k.o.Nikšić


I
Ovom Odlukom stavlja se van snage točka I. stavak 1. podstavak 10. Odluke o proglašenju statusa nerazvrstane ceste – javnog dobra u općoj uporabi od NCP 261 do NCP 273 sve k.o. Nikšić (“Službeni glasnik Grada Slunja“ 1/26).  

II
Sve ostale odredbe Odluke o proglašenju statusa nerazvrstane ceste – javnog dobra u općoj uporabi od NCP 261 do NCP 273 sve k.o.Nikšić (“Službeni glasnik Grada Slunja“ 1/26), koje nisu izmijenjene ovom Odlukom ostaju i dalje na snazi.  

III
Ova Odluka stupa na snagu prvi dan nakon objave u „Službenom glasniku Grada Slunja“.



                                                                                                                                       PREDSJEDNIK 
                                                                                                                                  GRADSKOG VIJEĆA
                                                                                                                                          Jure Katić



PREDMET: Prijedlog odluke o stavljanju van snage dijela Odluke o proglašenju statusa nerazvrstane ceste – javnog dobra u općoj uporabi od NCP 261 do NCP 273 sve k.o.Nikšić,
                    Obrazloženje – 


Temeljem Odluke o katastarskoj izmjeri na području grada Slunja za dio katastarske općine Nikšić i dio katastarske općine Cvitović, na području k.o.Nikšić i k.o.Cvitović provodi se katastarska izmjera kojom se formira nova k.o.Nikšić 1 u svrhu izrade katastra nekretnina i obnove zemljišne knjige.
Slijedom navedenog, a u svrhu evidentiranja nerazvrstane ceste u vlasništvu Grada Slunja, čija se trasa nalazi na području k.o.Nikšić i k.o.Cvitović, sukladno Zakonu o cestama (NN 84/11, 22/13, 54/13, 148/13, 92/14, 110/19, 144/21, 114/22, 04/23 i 133/23), Gradsko vijeće Grada Slunja na  8. sjednici održanoj dana 29. 01. 2026. godine donijelo je Odluku o proglašenju statusa nerazvrstane ceste – javnog dobra u općoj uporabi od NCP 261 do NCP 273 sve k.o.Nikšić KLASA:940-01/26-01/02 URBROJ:2133-04-03-02/03-26-3. 
Predmetnom Odlukom pod točkom I. stavak 1. podstavak 10. nerazvrstanom cestom proglasila se i cesta Donji Nikšić od NCG 185 do kbr.6 označena kao NCP 270.
Po donošenju predmetne Odluke, Gradu Slunju se obratio gosp.Ivan Lapić iz Donjeg Nikšića 6, sa zahtjevom za ukidanje ceste kao nerazvrstane te je tom prilikom dao i pisanu Izjavu u kojem navodi svoje razloge za ukidanje, a koja se prilaže kao privitak ovom Obrazloženju.
U razdoblju od 8. do 16. srpnja 2026. godine provedeno je savjetovanje sa zainteresiranom javnošću tijekom kojeg je zaprimljena primjedba gosp.Ivana Lapića  koja  se također prilaže ovom Obrazloženju. 
Sporna nerazvrstana cesta vodi do kuća u vlasništvu gosp.Ivana Lapića gdje u naravi i završava te ne vodi do stambenih objekata niti predstavlja nužni prolaz za  nekretnina u vlasništvu drugih osoba.

Slijedom navedenog predlažemo donošenje:
· Odluke o stavljanju van snage dijela Odluke o proglašenju statusa nerazvrstane ceste – javnog dobra u općoj uporabi od NCP 261 do NCP 273 sve k.o.Nikšić.



                                                                                                            
	       Samostalni upravni referent
                                                                               za opće i imovinsko-pravne poslove
                                                                                                                                        
                                                                                       Sandra Modrušan, dipl.iur.

